recursal/SuperWikiNEXT-32B huggingface dataset:
**எஜ்யா யாதவ்** (*Ejya Yadav*)(பிறப்பு: ஜூலை 15, 1971) என்பவர் இந்திய அரசியல்வாதியும் கல்வியாளரும் ஆவார். இவர் இராச்டிரிய ஜனதா தளம் கட்சி வேட்பாளராகமொகியுதீன்நகர் சட்டமன்றத் தொகுதியில் போட்டியிட்டு வெற்றி பெற்றார். முன்னதாக, பாட்னா மகளிர் கல்லூரியில் பேராசிரியராக இருந்துள்ளார்.

பணி
---

யாதவ் தனது பள்ளிப்படிப்பை ராஞ்சி லொரேட்டோ பள்ளியிலும் பாட்னா நோட்ரே தேமிலும் பயின்றார். சட்டமன்ற உறுப்பினராகத் தேர்ந்தெடுக்கப்படுவதற்கு முன்பு, பாட்னா மகளிர் கல்லூரியில் ஆங்கிலத் துறையின் தலைவராக இருந்தார்.

2015 பீகார் சட்டப் பேரவைத் தேர்தலின் போது, மொகியுதின்நகர் தொகுதிக்கு இராச்டிரிய ஜனதா தள வேட்பாளராக, போட்டியிட்ட எஜ்யா தேர்ந்தெடுக்கப்பட்டார். இந்த தேர்தலில் இவர் தனது தனக்கு அடுத்தபடியாக வந்த சுயேச்சை வேட்பாளரான ராஜேஷ் சிங்கை 23,000 வாக்குகள் வித்தியாசத்தில் தோற்கடித்தார்.

எஜ்யா யாதவ் இந்த தேர்தல் மூலம் கட்சிக்குள் முக்கியத்துவம் பெற்றார். இவர் கட்சியின் செய்தித் தொடர்பாளராக நியமிக்கப்பட்டார். குறிப்பாகக் கட்சித் தலைவர் லாலு பிரசாத் யாதவ் கைது செய்யப்பட்டதிலிருந்து, கட்சியின் பார்வையைப் பத்திரிகையாளர்கள் மற்றும் அடிமட்ட மக்களுக்கு வெளிப்படுத்தக்கூடிய ஒருவராக இவர் காணப்படுகிறார். ராஞ்சி சிறையில் லாலுவைச் சந்தித்து கட்சி விஷயங்களைப் பற்றி விவாதிக்க வந்த கட்சித் தலைவர்களில் இவரும் ஒருவர்.

இவர் 2020 பீகார் சட்டப் பேரவைத் தேர்தலில் மொகியுதீன்நகரின் வேட்பாளராகப் போட்டியிட்டு பாஜக ராஜேஷ் குமார் சிங்கிடம் தோற்றார்.

மேற்கோள்கள்
-----------

1. ↑  "Mohiuddinnagar Election Result 2020 Live Updates: Rajesh Kumar Singh of BJP Wins". *News18* (ஆங்கிலம்). 2020-11-10. 2022-04-24 அன்று பார்க்கப்பட்டது.
2. ↑  Frank Krishner (28 September 2015). "Between The Devil And The Deep Sea". Outlook India. .
3. ↑  Ramashankar (8 October 2015). "In Yadav hub, a Bulganin fights for his seat". *Daily Telegraph*. .
4. ↑  Madan Kumar (11 November 2015). "Bihar election results: Only 3 of 10 varsity teachers emerge winners". *Times of India*. .
5. ↑  Amit Bhelari (17 January 2018). "RJD learns to cope without Lalu". *Daily Telegraph*. .
6. ↑  "Result Notification" (PDF).
7. ↑  Sheezan Nezami (Oct 10, 2020). "Bihar: RJD dumps some sitting MLAs in 2nd phase polls | Bihar Assembly Elections 2020 Election News - Times of India". *The Times of India* (ஆங்கிலம்). 2022-04-24 அன்று பார்க்கப்பட்டது.
பேராசிரியர் **சிவலிங்கம் சிவானந்தன்** (*Sivalingam Sivananthan*) என்பவர் அமெரிக்கத் தமிழரும், கல்விமானும், அறிவியலாளரும், தொழிலதிபரும், சிகாகோ இலினொய் பல்கலைக்கழகத்தின் நுண்ணியற்பியல் ஆய்வுக்கூடத்தின் பணிப்பாளரும் ஆவார்.

ஆரம்ப வாழ்வும் குடும்பமும்
--------------------------

இலங்கையின் வடக்கே யாழ்ப்பாண மாவட்டத்தில் சாவகச்சேரி நகருக்கு அருகே மட்டுவில் என்ற கிராமத்தில் ஆசிரியர்களான சிவலிங்கம், பாக்கியம் ஆகியோரின் ஒன்பது பிள்ளைகளில் ஆறாவதாகப் பிறந்தவர் சிவானந்தன். தந்தை வல்வெட்டித்துறையைப் பிறப்பிடமாகக் கொன்ட ஓர் தமிழாசிரியர். தாய் அறிவியல், சமய ஆசிரியை. மட்டுவில் சரசுவதி மகா வித்தியாலயம், சாவகச்சேரி ட்ரிபேர்க் கல்லூரி, யாழ்ப்பாணம் இந்துக் கல்லூரி (1968-75) ஆகிய பாடசாலைகளில் ஆரம்ப, இடைநிலைக் கல்வியைக் கற்றார். பாடசாலைப் படிப்பை முடித்த பின்னர் 1976 ஆம் ஆண்டில் பேராதனைப் பல்கலைக்கழகத்தில் அறிவியல் துறையில் பட்டப் படிப்பிக்காக சேர்ந்தார். 1980 ஆம் ஆண்டில் இயற்பியலில் இளநிலைப் பட்டம் பெற்று வெளியேறினார்.

பணி
---

பட்டம் பெற்ற பின்னர் சிவானந்தன் மட்டக்களப்பு பல்கலைக்கழகக் கல்லூரியில் இயற்பியலில் உதவி-விரிவுரையாளராகப் பணியாற்றினார். 1982 ஆம் ஆண்டில் பட்டப்பின்படிப்புக்காக சிகாகோ இலினொய் பல்கலைக்கழகத்தில் சேர்ந்தார். 1985 ஆம் ஆண்டில் இயற்பியலில் முதுநிலைப் பட்டமும், அதே பல்கலைக்கழகத்தில் 1988 ஆம் ஆண்டில் முனைவர் பட்டமும் பெற்றார். தற்போது இவர் இப்பல்கலைக்கழகத்தில் இயற்பியல் துறையில் பேராசிரியராகவும், நுண்ணியற்பியல் ஆய்வுக்கூடத்தில் பணிப்பாளராகவும் பணியாற்றுகிறார்.

1998 ஆம் ஆண்டில் சிவானந்தன் வணிகத் துறையில் காலடி வைத்தார். எப்பிர் டெக்னொலொஜீசு (EPIR Technologies Inc.) என்ற நிறுவனத்தை ஆரம்பித்தார். இலினொய், பொலிங்புரூக் என்ற இடத்தில் சிவானந்தன் ஆய்வுக்கூடம் (Sivananthan Laboratories Inc.) என்ற பெயரில் சொந்த ஆய்வுக்கூடம் ஒன்றையும் நிறுவி நடத்தி வருகிறார்.

விருதுகள்
---------

2013 மே மாதத்தில் அமெரிக்காவின் வெள்ளை மாளிகை இவருக்கு "மாற்றத்துக்கான சாதனையாளர்" ("Champion of Change") விருது வழங்கியது. அமெரிக்காவில் வேலைவாய்ப்புக்களை உருவாக்கி, பொருளாதார வளர்ச்சிக்கு உதவும் புலம்பெயர் தொழில்முனைவர்களுக்கும், புதிய கண்டுபிடிப்பாளர்களுக்குமான பிரிவில், பேராசிரியர் சிவானந்தனுக்கு இருளை ஊடுருவிப் பார்க்கக்கூடிய (Night Vision) தொழில்நுட்பத்தை மேம்படுத்தியமைத்தமைக்காக இந்த விருது வழங்கப்பட்டிருக்கிறது.

மேற்கோள்கள்
-----------

1. 1 2 3 4 5 6 7  "White House honoree pays tribute to his hometown in Jaffna". *தமிழ்நெட்*. 2 சூன் 2013. .
2. 1 2 3  "Makes his mark in the US". *சிலோன் டுடே*. 31 மே 2013. Archived from the original on 2016-03-04. .
3. 1 2 3 4  "Dr.Sivalingam Sivananthan honored as a White House Champion of Change". யாழ்ப்பாணம் இந்துக் கல்லூரி. 2013-06-09 அன்று மூலம் பரணிடப்பட்டது. 2013-06-14 அன்று பார்க்கப்பட்டது.
4. 1 2 3  "Sivalingam Sivananthan". University of Illinois at Chicago. 2012-11-26 அன்று மூலம் பரணிடப்பட்டது. 2013-06-14 அன்று பார்க்கப்பட்டது.
5. ↑  Rathee, Aabha (10 March 2011). "After brush with war, scientist joins renewable energy battle". Northwestern University.
6. ↑  வெள்ளை மாளிகை, ஒரு தமிழனை கௌரவிப்பதன் உண்மைக் காரணம் என்ன? பரணிடப்பட்டது 2013-06-16 at the வந்தவழி இயந்திரம், பேரா. சிவா சிவானந்தனுடன் நேர்காணல், குலசேகரம் சஞ்சயன், சிறப்பு ஒலிபரப்புச் சேவை, யூன் 12, 2013

வெளி இணைப்புகள்
---------------

* EPIR Technologies
* Sivananthan Laboratories
**ஜான் சோர்** (**John Shore, 1st Baron Teignmouth**) (5 அக்டோபர் 1751 – 14 பிப்ரவரி 1834), பிரித்தானிய கிழக்கிந்திய நிறுவனத்தின் அலுவலரான இவர் வங்காளத்தின் தலைமை ஆளுநராக 1793 முதல் 1797 முடிய பணியாற்றியவர்.

இளமை வாழ்க்கை
-------------

பிரித்தானிய கிழக்கிந்திய நிறுவனத்தின், கொல்கத்தா தலைமை அலுவலகத்தில், வருவாய்த் துறையில் தலைமை மேற்பார்வையாளராகா பணிபுரிந்து கொண்டிருந்த ஜான் சோர், அன்றைய இந்தியத் தலைமை ஆளுநராக இருந்த வாரன் ஹேஸ்டிங்ஸ் பிரபுவின் நம்பிக்கையைப் பெற்றார். பின்னர் டாக்கா மற்றும் பெகர் பகுதிகளின் வருவாய் ஆணையாளராகப் பொறுப்பேற்ற ஜான் சோர் நீதித்துறை மற்றும் நிதித்துறைகளில் சீரிதிருத்தங்கள் கொண்டு வந்தார். சில பிணக்குகளால் 1785ல் இங்கிலாந்து திரும்பினார். 21 சனவரி 1787-இல் கொல்கத்தா திரும்பிய ஜான் சோர், வங்காள மாகாண அரசுக் குழுவில் உறுப்பினர் பதவியேற்றார். இந்தியத் தலைமை ஆளுநர் காரன்வாலிஸ் காலத்தில், ஜான் சோர் பிகார், வங்காளம், ஒடிசா பகுதிகளில் நிலச்சீர்திருத்தங்களை மேற்கொண்டார்.

வங்காளத்தின் நிலவுடைமையாளர்களிடமிருந்து விளைச்சலில் எவ்வளவு நிலவரியாக வசூலிப்பது என்ற சர்ச்சையின் முடிவாக 1793ல் நிரந்தத் தீர்வு எற்பட ஜான் சோர், காரன்வாலிஸ்க்கு உதவியாக இருந்தார்.
வாரன் ஹேஸ்டிங்ஸ் மீதான குற்றச்சாட்டுகளுக்கு, 2 சூன் 1790-இல் இங்கிலாந்து நீதிமன்றத்தில் ஜான் சோர் சாட்சியம் அளித்தார்.

இந்தியத் தலைமை ஆளுநராக
----------------------

காரன்வாலிஸ் பிரபுவிற்குப் பின், 28 அக்டோபர் 1793 அன்று ஜான் சோர், இந்தியத் தலைமை ஆளுநராக நியமிக்கப்பட்டார். ஜான் சோர், மராத்தியப் படைகளிடமிருந்து, ஐதராபாத் நிசாம்களை காத்தார். வடமேற்கு இந்தியாவில் சீக்கியப் பேரரசு வளர்வதற்கு துணையாக இருந்தார்.

மேற்கோள்கள்
-----------

1. ↑  "Cornwallis Code". *Encyclopedia Britannica*. 4 February 2009. 24 February 2017 அன்று பார்க்கப்பட்டது.

மேலும் படிக்க
-------------

* Charles John Shore Baron Teignmouth (1843). *Memoir of the Life and Correspondence of John Lord Teignmouth*. Hatchard and Son. .
* Birendra Bahadur Srivastava (1981). *Sir John Shore's policy towards the Indian states*. Chugh. .
**உலக கண்ணொளி தினம்** (*World Sight Day*) 2000 -ம் ஆண்டு முதல் ஒவ்வொரு ஆண்டும் அக்டோபர் மாதத்தில் இரண்டாவது வியாழக்கிழமை அன்று கடைபிடிக்கப்படுகிறது.

நோக்கம்
-------

பார்வை இழப்பை தடுப்பது, கண் தொடர்பான நோய்களுக்கு சிகிச்சை முதலியன குறித்து மக்கள் மத்தியில் விழிப்புணர்வை ஏற்படுத்துவதே இந்நாளின் நோக்கமாகும். பிறக்கும் போதே சிலர் கண் பார்வை இல்லாமல் பிறக்கின்றனர். பல்வேறு காரணங்களால் காலப்போக்கில் பார்வை குறைபாடு ஏற்படுவதும் உண்டு. பார்வையற்ற மக்கள் சமூகத்தில் பல்வேறு பிரச்சனைகளுக்கு ஆளாகின்றனர். பிறரைச் சார்ந்தே வாழ வேண்டிய கட்டாயம் அவர்களுக்கு இருக்கிறது.

பின்புலம்
---------

உலக சுகாதார அமைப்பின் 2002 அறிக்கையின் படி, உலகில் உள்ள 45 மில்லியன் கண்பார்வையற்றோரில் 80 விழுக்காட்டினர் 50 வயதிற்கும் அதிகமானோர் ஆவர். கண்பார்வையற்றோரில் 90 வீதமானோர் வறிய நாடுகளில் வாழ்கின்றனர். மேலும், கண்பார்வையின்மைக்கு முக்கியமான காரணிகளான கண் புரை நோய், கண் அழுத்த நோய் போன்றவற்றுக்கு இலகுவாகவும், மலிவாகவும் சிகிச்சை அளிக்க முடியும். பன்னாட்டு அரிமா சங்கங்கள் கண்பார்வையின்மையைத் தவிர்க்க உதவும் சில பன்னாட்டு அமைப்புகளுடன் இணைந்து முதன் முதலாக 1998, அக்டோபர் 8 ஆம் நாள் உலக கண்ணொளி நாளைக் கடைப்பிடித்தது. இந்த நிகழ்வு பின்னர் உலக சுகாதார அமைப்பின் விசன் 2020 என்ற பன்னாட்டுத் திட்டத்துடன் ஒருங்கிணைக்கப்பட்டு, 2000 ஆம் ஆண்டு முதல் அக்டோபர் மாதங்களில் இரண்டாவது வியாழக்கிழமையன்று கடைப்பிடிக்கப்பட்டு வருகின்றது.

பார்வை தொடர்பான விழிப்புணர்வுகள்
--------------------------------

விசன் 2020 திட்டத்தில் 2020 ஆம் ஆண்டளவில் கீழ்க்கண்ட ஏழு நோய்களால் எவரும் பார்வை இழக்ககூடாது என்பதைக் கருத்தில் கொண்டு அரசுகள் செயல்பட உலக சுகாதார நிறுவனம் வலியுறுத்துகிறது. 

* கண்புரை
* கண்ணிமை உட்புற **டிராகோமா**
* கண்ணில் நீர் வழிதல்
* குழந்தைகளில் பார்வைக் குறைபாடு
* மங்கலான பார்வை
* சர்க்கரை நோயால் விழித்திரைப் பாதிப்பு
* கண் நீர் அழுத்த நோய்

ஏனெனில் இவை அனைத்திற்கும் முறையான சிகிச்சை முறைகளும், மருந்துகளும் கண்டறியப்பட்டு பயன்பாட்டில் உள்ளது.

மேற்கோள்கள்
-----------

1. ↑
2. ↑  World Sight Day: 10 October
3. ↑  World Sight Day
**Page Module:Location map/styles.css has no content.**

இண்டர்வியூ தீவுInterview Island is located in இந்தியாஇண்டர்வியூ தீவுInterview Islandஇண்டர்வியூ தீவு  
Interview Islandclass=notpageimage| இந்தியப் பெருங்கடலில் இண்டர்வியூ தீவை காட்டும் வரைபடம்
**இண்டர்வியூ தீவு (Interview Island)**  என்பது இந்தியாவின் அந்தமான் தீவுகளைசேர்ந்த ஒரு தீவாகும். இதன் பரப்பளவு 99 கி.மீ2 இத்தீவு ஆஸ்டின் நீர்சந்தியின் மேற்கே வடக்கு அந்தமான் மற்றும் நடு அந்தமான் ஆகிவற்றில் இருந்து விலகியுள்ளது. இத்தீவில் 70 முதல் 100 வரையிலான யானைகள் உள்ளன. இவை தீவில் வேலை செய்ய கொண்டுவரப்பட்டவை. இத்தீவு மாயா பந்தரில் இருந்து 3 மணிநேர பயண தூரத்தில் உள்ளது.

இத்தீவின் கலங்கரை விளக்கம் 2004 இந்திய பெருங்கடல் நில நடுக்க ஆழிப்பேரலையால் பெரும்பகுதி பாதிக்கப்பட்டது. இதைப்போலவே கச்சால் கிழக்கு தீவு, கச்சால் மேற்கு, இந்திரா முனை கலங்கரை விளக்கம் ஆகியவையும் பாதிப்புக்கு உள்ளாயின. இந்த கலங்கரை விளக்கங்கள் முற்றிலும் அழிந்ததாக அறிவிக்கப்பட்டது. ஆனால் பிறகு இவை சரிசெய்யப்பட்டன.

மேற்கோள்கள்
-----------

1. ↑  Lighthouses in Andaman & Nicobar and the 26 Dec 2004 earthquake
2. ↑  "Lighthouses of India: Andaman and Nicobar Islands". 2018-03-15 அன்று மூலம் பரணிடப்பட்டது. 2016-04-24 அன்று பார்க்கப்பட்டது.
**உலக குறைப்பிரசவ தினம்** *(World Prematurity Day)* ஒவ்வோர் ஆண்டும் நவம்பர் மாதம் 17 ஆம் தேதி அனுசரிக்கப்படுகிறது. குறைபிரசவத்தில் பிறக்கும் குழந்தைகள் மற்றும் உலகெங்கிலும் காணப்பட்டும் அத்தகைய குடும்பங்களின் கவலைகள் குறித்த விழிப்புணர்வை ஏற்படுத்துவது இத்தினம் அனுசரிக்கப்படுவதன் நோக்கமாகும். ஒவ்வோர் ஆண்டும் சுமார் 15 மில்லியன் குழந்தைகள் குறைப்பிரசவத்தில் பிறக்கின்றன. இது உலகளவில் பிறக்கும் அனைத்து குழந்தைகளில் 10 பேரில் ஒரு குழந்தைக்குச் சமமாகும். உலகளாவிய ரீதியில் 15 மில்லியன் குழந்தைகள் மிக விரைவில் குறைப்ரசவத்தில் பிறக்கின்றன என்பதையும், நம்பகமான நேர போக்கு தரவுகளைக் கொண்ட பெரும்பாலான நாடுகளின் குறைப்பிரசவ விகிதங்கள் அதிகரித்து வருவதையும் நாடு அளவிலான மதிப்பீடுகள் காட்டுகின்றன. 2015 ஆம் ஆண்டின் புத்தாயிரம் மேம்பாட்டு இலக்கு 4 இன் படி முன்கூட்டியே பிறக்கும் குழந்தைகள் உயிர் வாழ்வது மிகவும் சிக்கலான ஒன்றாகக் கருதப்பட்டது. புத்தாயிரம் மேம்பாட்டு இலக்கு 5 தாய்வழி ஆரோக்கியம் மற்றும் தொற்று நோயற்ற நோய்களுக்கு முக்கியத்துவம் அளிக்கிறது. குறைப்பிரசவத்தில் பிறக்கும் குழந்தைகள் கூடுதல் குறைபாடுகளுடன் உள்ளதால் குடும்பங்களையும் மற்றும் நாட்டின் சுகாதார அமைப்பையும் பாதிக்கிறது..

வரலாறு
------

2008 ஆம் ஆண்டு ஐரோப்பிய பெற்றோர் அமைப்புகள் நவம்பர் 17 அன்று குறைப்பிரசவம் தினத்திற்கான முதல் சர்வதேச விழிப்புணர்வு நாளாக உருவாக்கப்பட்டது. இது 2011 ஆம் ஆண்டு முதல் உலக குறைப்பிரசவ தினமாக கொண்டாடப்படுகிறது.தற்போது உலகளாவிய வருடாந்திர தினமாகவும் அனுசரிப்பட்டு வருகிறது 

குறைப்பிரசவ தினம் பற்றி பொதுமக்களிடையே விழிப்புணர்வை ஏற்படுத்துவதற்காக பெற்றோர் குழுக்கள், குடும்பங்கள், சுகாதார வல்லுநர்கள், அரசியல்வாதிகள், மருத்துவமனைகள் மற்றும் பிற பங்குதார அமைப்புகள் போன்றவை செயல்படுகின்றன. ஊடக பிரச்சாரங்கள், உள்ளூர் நிகழ்வுகள், பிராந்திய, தேசிய அல்லது சர்வதேச மட்டத்தில் நடத்தப்பட்ட பிற நடவடிக்கைகள் பொதுமக்களிடையே போதுமான விழிப்புணர்வை உண்டாக்கியது. 2013 ஆம் ஆண்டில் 60 க்கும் மேற்பட்ட நாடுகளில் உலக குறைப்பிரசவ தினம் கொண்டாடப்பட்டது..

மேற்கோள்கள்
-----------

1. ↑  "World Prematurity Day". WHO/PMNCH. 29 January 2014 அன்று பார்க்கப்பட்டது.
2. ↑  Born Too Soon: The Global Action Report on Preterm Birth. World Health Organization.
3. ↑
4. ↑  "World Prematurity Day". EFCNI. 29 January 2014 அன்று பார்க்கப்பட்டது.
5. ↑
6. ↑  "World Prematurity Day". EFCNI. 29 January 2014 அன்று பார்க்கப்பட்டது.

புற இணைப்புகள்
--------------

* EFCNI - World Prematurity Day
* Little Big Souls - World Prematurity Day
* March of Dimes - World Prematurity Day
* National Premmie Foundation - World Prematurity Day
* Partnership for Maternal, Newborn & Child Health - World Prematurity Day
**டி. கல்பனா தேவி** (*T. Kalpana devi*) என்பவர் ஆந்திர மாநிலத்தைச் சேர்ந்த மருத்துவரும் அரசியல்வாதியும் ஆவார். இவர் எட்டாவது மக்களவையின் உறுப்பினராகவும் இருந்துள்ளார்.

ஆரம்பகால வாழ்க்கை
-----------------

கல்பனா தேவி 1941ஆம் ஆண்டு சூலை 13ஆம் நாள் கிருஷ்ணா மாவட்டத்திலுள்ள பத்லபெனுமரு என்ற கிராமத்தில் சல்லசானி வீர இராகவைய்யா என்பவரின் மகளாகப் பிறந்தார். இவர் தன்னுடைய மருத்துவக் கல்வியினை வாரங்கலில் உள்ள காகத்தீய மருத்துவக் கல்லூரியில் பயின்றார்.

தொழில்
------

கல்பனா தேவி தெலுங்கு தேசம் கட்சியில் சேர்வதற்கு முன்பு அனம்கொண்டாவிலுள்ள தனியார் மருத்துவமனையில் மருத்துவப் பயிற்சியாளராக இருந்தார். 1984 ஆம் ஆண்டு வாரங்கலில் நடந்த பொதுத் தேர்தலில் போட்டியிட்டு இந்திய தேசிய காங்கிரசு கட்சியில் போட்டியிட்ட கமலாவுதீன் அகமத் என்பவரை 8,456 வாக்குகள் வித்தியாசத்தில் வெற்றி பெற்று எட்டாவது மக்களவைக்குத் தேர்ந்தெடுக்கப்பட்டார். அதன் பிறகு, நடந்த பொதுத் தேர்தலில் இந்திய தேசிய காங்கிரசு கட்சியியின் இராம சகாயம் சுரேந்தர் ரெட்டி என்பவரிடம் போட்டியிட்டு தோற்றார்.

அதன் பிறகு, கல்பனா தேவி தெலுங்கு தேசம் கட்சியிலிருந்து விலகி இந்திய தேசியக் காங்கிரசு கட்சியில் இணைந்து 1998 , 1999ஆம் ஆண்டுகளில் நடைபெற்ற தேர்தல்களில் தெலுங்கு தேசியக் கட்சியின் சார்பில் போட்டியிட்ட அஸ்மீரா சந்துலால் மற்றும் பொதக்குந்தி வெங்கடேசுவரலு என்பவர்களுடன் போட்டியிட்டு முறையே 38.25% சதவீத வாக்குகளும், 44.74% சதவீத வாக்குகளையும் பெற்று தனது அரசியல் வாழ்வை நிலைநிறுத்திக் கொண்டார்.

தனிப்பட்ட வாழ்க்கை
------------------

டி. நரசிம்மா ரெட்டி என்பவரை கல்பனா தேவி 10.07.1961 அன்று திருமணம் செய்து கொண்டார். இவர்களுக்கு இரண்டு மகன்கள் உள்ளனர். இவர் 29.05.2016 ஆம் ஆண்டு இயற்கை எய்தினார். இவருடைய இறுதி சடங்குகள் வாரங்கலில் நடத்தப்பட்டன.

சான்றுகள்
---------

1. 1 2 3  "Members Bioprofile: Kalpana Devi, Dr. (Smt.) T." மக்களவை (இந்தியா). 27 November 2017 அன்று பார்க்கப்பட்டது.
2. ↑  "Statistical Report on the General Elections, 1984 to the Eighth Lok Sabha" (PDF). இந்தியத் தேர்தல் ஆணையம். p. 43. 27 November 2017 அன்று பார்க்கப்பட்டது.
3. 1 2  "Warangal Partywise Comparison". இந்தியத் தேர்தல் ஆணையம். 27 November 2017 அன்று பார்க்கப்பட்டது.
4. ↑  Charya, KVVV (11 February 1998). "Warangal set to witness a triangular contest". *இந்தியன் எக்சுபிரசு*. Archived from the original on 1 டிசம்பர் 2017.. பார்த்த நாள்: 27 November 2017.
5. ↑  "Ex-MP Kalpana Devi passes away". United News of India. 29 May 2016.. பார்த்த நாள்: 27 November 2017.
**டி. ஏ. கே. இலக்குமணன்** (*T. A. K. Lakkumanan*, பி. 1939) ஒரு தமிழக அரசியல்வாதி. திருநெல்வேலி மாவட்டத்தைச் சேர்ந்தவர். தனது 19 வது வயதில் திராவிட இயக்கத்தில் தன்னை ஈடுபடுத்திக்கொண்ட இவர் பின்னர் நெல்லை தூத்துக்குடி ஒன்றுபட்ட நெல்லை மாவட்ட பொருளாளராக 8 ஆண்டுகள், பிரிக்கப்பட்ட நெல்லை மாவட்ட செயலாளராக 8 ஆண்டுகள் (1987 முதல் 1994 வரை), திமுகவில் பணியாற்றியுள்ளார். திமுகவிலிருந்து வைகோ வெளியேறியபோது அவருடன் வந்த 8 மாவட்ட செயலாளர்களுள் இவரும் ஒருவர். அதன்பின் நெல்லை மாவட்ட மதிமுக செயலாளராகவும் ,தலைமை ஆட்சிமன்றக்குழு உறுப்பினராகவும் 9 ஆண்டுகள் பணியாற்றியுள்ளார். பின் 2003 இல் வைகோவுடன் ஏற்பட்ட கருத்து வேறுபாட்டால் அன்றைய முதல்வர் ஜெயலலிதா முன்னிலையில் அதிமுகவில் தன்னை இணைத்துக்கொண்டார். அரசியலில் ஒதுங்கி இருந்த இவரை மதிமுக பொதுச்செயலாளர் வைகோ நேரடியாக இவரது வீட்டிற்கு சென்று மதிமுகவிற்கு அழைத்து சென்றார். தற்பொழுது இவர் மதிமுகவின் தலைமை அரசியல் ஆலோசனைக்குழு உறுப்பினராக நியமிக்கப்பட்டு உள்ளார்.

மேற்கோள்கள்
-----------

1. ↑  "மதிமுக அரசியல் ஆலோசனைக்குழு உறுப்பினர் நியமனம்". 2015-03-21 அன்று மூலம் பரணிடப்பட்டது. 2015-03-25 அன்று பார்க்கப்பட்டது.
வத்திக்கான் நகர் உடன் குழப்பிக் கொள்ளாதீர்கள்.

**திரு ஆட்சிப்பீடம்** அல்லது **திருப்பீடம்‎** (ஆங்கில மொழி: *Holy See*) என்பது உரோமையில் உள்ள கத்தோலிக்க திருத்தந்தையின் ஆட்சிப்பீடத்தின் எல்லையினைக் குறிக்கும். இது உலகளாவிய கத்தோலிக்க திருச்சபையின் தலைமையகமாகவும், பிற ஆட்சிப்பீடங்களில் முதன்மையானதாகவும் கருதப்படுகின்றது. திருத்தூதர் பேதுரு உரோமையில் மறைபணியாற்ற வந்தபோது இதனை நிருவினார் என நம்பப்படுகின்றது.

திரு ஆட்சிப்பீடம் ஒரு இறைமையுள்ள நாட்டுக்கு ஒப்பானதாகக்கருதப்படுகின்றது. இதற்கு உரோமைச் செயலகம் என்னும் மைய்ய அரசும் அதன் அரசுத் தலைவராக கர்தினால் செயலரும் உள்ளனர். பிறநாடுகளோடு இது பண்ணுறவாண்மை கோண்டுள்ளது. இதன் அரசு சார் எல்லைகள் வத்திக்கான் நகரின் எல்லைகள் ஆகும்.

பொதுவாகப் பலராலும் வத்திக்கான் நகரும், திரு ஆட்சிப்பீடமும் ஒன்றாகவே தவறாகக் கருதப்படாலும், இவை இரண்டும் வேவ்வேறானவையாகும். 1929இல் ஏற்றுக்கொள்ளப்பட்ட இலாத்தரன் உடன்படிக்கையினால் வத்திக்கான் நகர் உருவானது. ஆனால் திரு ஆட்சிப்பீடம் பழங்காலமுதலே உள்ளது. மேலும் வெளிநாடுகளுக்கான திருத்தந்தையின் தூதர்கள் திரு ஆட்சிப்பீடத்தின் தூதர்களே அன்றி, வத்திக்கான் அரசின் தூதர்கள் அல்ல. ஐநா போன்ற பண்நாட்டு அவைகள் வத்திக்கான் நகருக்கு பதிலாக திரு ஆட்சிப்பீடத்துடனேயே வெளியுறவு கொள்கைகளையும் ஒப்பந்தங்களையும் மேற்கொள்கின்றன.

மேற்கோள்கள்
-----------

1. ↑  Government of Canada, "About the Holy See"
1893 இன் உலக கொலம்பியக் கண்காட்சியின்போது சிக்காகோவின் தோற்றம்.
**சிக்காகோ உலக விழா** என்றும் அழைக்கப்பட்ட **உலக கொலம்பியக் கண்காட்சி** (World's Columbian Exposition) ஒரு உலக விழா ஆகும். இது 1893 ஆம் ஆண்டில் கொலம்பஸ் அமெரிக்காவைக் கண்டுபிடித்த 400 ஆவது ஆண்டைக் கொண்டாடுவதற்காக ஒழுங்கு செய்யப்பட்டது. வாஷிங்டன் டி. சி. யையும், மிசூரியின் சென். லூயிசையும் வென்று சிக்காகோ, இவ்விழாவை நடத்திய பெருமையைப் பெற்றது. இவ்விழா, கட்டிடக்கலை, கலை, சிக்காகோவின் பெருமை, அமெரிக்காவின் தொழில் வளர்ச்சி ஆகியவற்றில் ஆழமான தாக்கத்தை உண்டாக்கியது. சிக்காகோ கொலம்பியக் கண்காட்சியின் பெரும்பகுதி, டானியல் பேர்ண்ஹாம், பிரடெரிக் லா ஆம்ஸ்டெட் ஆகியோரால் வடிவமைக்கப்பட்டது. இது, ஒரு நகரம் எப்படி இருக்கவேண்டும் என்ற பேர்ண்காமினதும் அவரது உடன்பணியாளர்களதும் எண்ணத்தின் மாதிரியாகும். இது, சமச்சீர், சமநிலை ஆகியவற்றை அடிப்படையாகக் கொண்ட ஐரோப்பிய செந்நெறிக் கட்டிடக்கலைக் கொள்கையான பியூக்ஸ் ஆர்ட்ஸ் கொள்கைகளின் அடிப்படையில் வடிவமைக்கப்பட்டது. 

இக் கண்காட்சி, 600 ஏக்கர்களுக்கும் (2.4 கிமீ2) மேற்பட்ட பரப்பளவில் அமைந்திருந்தது. இக் கண்காட்சிக்கு செந்நெறிக் கட்டிடக்கலை சார்ந்த 200 க்கு மேற்பட்ட புதிய கட்டிடங்கள், கால்வாய்கள், குடாக்கள் முதலியவற்றுடன், உலகின் பல்வேறு பண்பாடுகளைச் சேர்ந்த மக்களும் அழகூட்டினர். இது நடைபெற்ற ஆறு மாதங்களில், ஐக்கிய அமெரிக்காவின் அன்றைய மக்கள்தொகையில் அரைப்பகுதிக்குச் சமமான சுமார் 27 மில்லியன் மக்கள் இக் கண்காட்சியைப் பார்வையிட்டனர்.
**திரு அதிகைக் கலம்பகம் (திருவதிகைக் கலம்பகம்)** என்னும் நூலின் பெயர் கல்வெட்டில் குறிப்பிடப்பட்டுள்ள நூல். இந்த நூல் கிடைக்கவில்லை. 

மு. இராகவையங்கார் பல்லவர், பாண்டியர், சோழர் கல்வெட்டுகளை ஆராய்ந்து சாசனத் தமிழ்க்கவி சரிதம் என்னும் நூலை உருவாக்கி வெளியிட்டுள்ளார். இதில் சங்ககாலம் முதல் 18 ஆம் நூற்றாண்டு வரையிலான புலவர்களின் பெயர்கள் இடம்பெற்றுள்ளன. இந்த நூலில் குறிப்பிடப்பட்டுள்ள நூல்தான் இந்த்த் திருவதிகைக் கலம்பகம்.

இந்த நூல் ‘திருவதிகை வீரட்டானமுடைய தம்பிரானார்’ மீது பாடப்பட்ட நூல். உத்தண்ட வேலாயுதக் கவி என்பவர் இந்த நூலைப் பாடிய புலவர். இதனைப் பாடியமைக்காக இந்தப் புலவருக்குத் திருவதிகைக் கோட்டைக்குள் வீடும் நிலமும் வழங்கப்பட்ட செய்தி இக் கோயிலிலுள்ள 1536 ஆம் ஆண்டுக் கல்வெட்டில் குறிப்பிடப்பட்டுள்ளது. 

புலவர் திருவதிகையில் வாழ்ந்த அந்தணர். கௌண்டின்ய கோத்திரத்தவர். இவரது செந்த ஊர் தொண்டைநாட்டுச் சாலியூர்க் கோட்டத்துத் தனி ஊரான உத்திர மேரூரைச் சேர்ந்த ‘மகிபால குலகால கேசரி’. 

வீரவல்லி தேவராச பட்டர், காசிநாதர், குப்பையன் என்னும் பெயர்களும் இவருக்கு உண்டு.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014.
**சாதிகாச்சா** *(Satigachha)* என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள ராணாகாட் உட்கோட்டத்தில் உள்ள ராணாகாட் காவல்நிலையத்திற்கு உட்பட்ட ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

பாகிரதி என்றழைக்கப்படும் ஊக்லி ஆற்றின் கிழக்கில் நதியா மாவட்டம் பெரும்பாலும் வண்டல் சம்வெளிகளால் ஆனது. இவ்வண்டல் சமவெளிகளின் குறுக்கே யாலங்கி, சுர்னி மற்றும் இச்சமதி துணையாறுகள் பாய்கின்றன. இந்நதிகளால் வண்டலைப்பெறும் இப்பகுதியில் வெள்ளம் ஒரு தொடர்ச்சியான வளமாக இருக்கிறது .
23.10° வடக்கு 88.51° கிழக்கு என்ற அடையாள ஆள்கூறுகளில் சாதிகாச்சா நகரம் பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி  சாதிகாச்சா நகரத்தின் மொத்த மக்கள் தொகை 8,400 ஆகும் இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 65% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 69 சதவீதத்தினர் கல்வியறிவு பெற்றவர்களாகவும் பெண்களில் 60 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 11% அளவில் உள்ளனர்.

மேற்கோள்கள்
-----------

1. ↑  "District Wise List of Statutory Towns". *Census of India 2001, Urban Frame*. Directorate of Census Operations, West Bengal. 2007-09-27 அன்று மூலதளத்திலிருந்து பரணிடப்பட்டது எடுக்கப்பட்டது. 2007-10-06 அன்று பார்க்கப்பட்டது.
2. ↑  Gangopadhyay, Basudev, *Paschimbanga Parichay*, 2001, (வங்காள மொழியில்), p. 70, Sishu Sahitya Sansad
3. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**பொருளியல் பின்னடைவு** (economic recession) என்பது, தொடர்ந்து இரண்டு காலாண்டுகளாவது, ஒரு நாட்டின் மொத்த உள்நாட்டு உற்பத்தி குறைவடைதல் என விளக்கப்படுகின்றது. பொதுவாக இதனைக் குறைவான பொருளியல் செயற்பாடுகளைக் கொண்ட காலப்பகுதி எனலாம். இது வணிகச்சுழல் சுருங்குவதைக் குறிக்கிறது. ஐக்கிய அமெரிக்காவின் தேசிய பொருளியல் ஆய்வு நிலையம், பொருளியல் பின்னடைவு என்பது, "பல மாதங்களுக்கு நீடிப்பதும்; பொதுவாக உண்மையான மொத்த உள்நாட்டு உற்பத்தி, உண்மையான தனியாள் வருமானம், வேலைவாய்ப்பு, தொழிற்றுறை உற்பத்தி, மொத்த-சில்லறை வணிகம் போன்றவற்றில் தாக்கம் கொண்டுள்ளதும்; பொருளாதாரம் முழுதும் பரவிக் காணப்படுவதுமான குறிப்பிடத்தக்க பொருளியல் செயற்பாட்டு வீழ்ச்சி" என வரைவிலக்கணம் கூறுகிறது. 

பொருளியல் பின்னடைவு, ஒரே நேரத்தில் காணப்படக்கூடிய பல இயல்புகளைக் கொண்டது. வேலைவாய்ப்பு, முதலீடு, நிறுவன இலாபம் என்பன குறைதல் இவ்வியல்புகளுள் அடங்கும். கடுமையான அல்லது நீடித்துச் செல்லும் பின்னடைவு, பொருளியல் தாழ்நிலை (economic depression) எனப்படும்.

பொருளியல் பின்னடைவுக்கான முற்குறிகள்
------------------------------------

பின்னடைவு வரப்போவதை அறிந்து கொள்வதற்கான முழுமையாக நம்பத் தகுந்த முற்குறிகள் (predictors) எதுவும் கிடையா. பின்வருவன ஓரளவு நம்பக்கூடிய முற்குறிகளாகும்.

* ஐக்கிய அமெரிக்காவில் பெரும்பாலும் பொருளியல் பின்னடைவு ஏற்படுவதற்கு முன்னர் பங்குகளின் விலைகளில் குறிப்பிடத்தக்க வீழ்ச்சி ஏற்பட்டுள்ளது. எனினும் 1946 ஆம் ஆண்டுக்குப் பின்னர் 10% அல்லது அதற்கும் அதிகமாகப் பங்கு விலைகள் வீழ்ச்சியடைந்த அரைவாசியளவு சந்தர்ப்பங்களில் பொருளியல் பின்னடைவு ஏற்படவில்லை. பொருளியல் பின்னடைவு ஏற்பட்ட ஏறத்தாழ 50% சந்தர்ப்பங்களில் பின்னடைவு ஏற்பட்ட பின்னரே பங்கு விலைகள் குறிப்பிடத்தக்க அளவில் குறைந்துள்ளன.
* பொருளியலாளரான ஜொனதன் எச். ரைட் என்பவர், தலைகீழ் ஈட்ட வளையி (Inverted yield curve) என்னும் மாதிரி ஒன்றை உருவாக்கியுள்ளார். 100 ஆண்டு மற்றும் மூன்றுமாத திறைசேரிக் கடன் ஆவணங்களின் ஈட்டம், ஐக்கிய அமெரிக்காவின் நடுவண் அரசுக் காப்பு முறைமையின் நாளுக்கான நிதிய விலை என்பவற்றை இம் மாதிரி பயன்படுத்துகின்றது.
* வேலைவாய்ப்பின்மை விகிதத்தில் ஏற்படும் மூன்று மாதங்களுக்கான மாற்றம்.
* முதன்மைக் குறியீட்டுச் சுட்டெண்

பொருளியல் பின்னடைவைக் கையாளல்
-----------------------------

ஒரு பொருளாதாரத்தைப் பின்னடைவில் இருந்து வெளிக்கொண்டு வருவதற்கான வழிமுறைகள், கொள்கை வகுப்பாளர்களின் பொருளாதாரக் கொள்கையில் தங்கியுள்ளது. கெயின்சியப் பொருளியலாளர்கள், பொருளியல் வளர்ச்சியைத் தூண்டுவதற்கு அரசு பற்றாக்குறைச் செலவினங்களை மேற்கொள்ள வேண்டும் எனக் கூறும் அதேவேளை, வழங்கல் முறைப் பொருளியலாளர், வணிக முதலீட்டை ஊக்குவிப்பதற்கு வரிகளைக் குறைக்க வேண்டும் என்பர். தலையிடாமைக் கொள்கையை வலியுறுத்தும் பொருளியலாளர்கள் இயல்பான சந்தைக் காரணிகளின் செயற்பாட்டில் அரசு தலையிடக்கூடாது என்று கருதுவர்.
திருவலஞ்சுழி விநாயகர் கோயிலுக்கு முன்பாக வெள்ளைவிநாயகர் சன்னதியின் முன்புறம் உள்ள கொடிமரம்
விநாயகர் சன்னதி
**திருவலஞ்சுழி வெள்ளைவிநாயகர் கோயில்** அல்லது **சுவேத விநாயகர்** என்பது கும்பகோணம்-தஞ்சாவூர் இரயில் பாதையில், சுவாமிமலை நிலையத்திலிருந்து வடக்கே 1-கி. மீ. தூரத்தில் உள்ள திருவலஞ்சுழியில், கும்பகோணம்- தஞ்சை நெடுஞ்சாலையில் உள்ள திருவலஞ்சுழி வலஞ்சுழிநாதர் கோயில் வளாகத்தில் உள்ளது.

சுவேத விநாயகர்
--------------

கணபதிப்பெருமானை வெள்ளை விநாயகராக ஆவாகித்து வழிபடுவது ஒரு மரபாகும். இதனைச் சுவேத விநாயகர் எனக் குறிப்பர். ‘சுவேத விநாயகர் கல்பம்‘ என்றொரு நூலும் உண்டு. இக்கோயில் வளாகத்தில் உள்ள சுவேத விநாயகர் ஆலயம் சோழர் காலத்திலேயே எடுக்கப்பெற்றுள்ளது. 

பலகணி

அமைப்பு
-------

வலஞ்சுழிநாதர் கோயிலின் முதன்மை வாயிலைக் கடந்தால் கோயிலின் வலப்புறம் பைரவர் சன்னதியும், இடப்புறம் ஜடாதீர்த்தமும் ஜடா தீர்த்த விநாயகர் சன்னதியும் உள்ளன. தொடர்ந்து பலிபீடம், மூஞ்சுறு, கொடி மரம் உள்ளன. அதற்கடுத்து வெள்ளை விநாயகர் கோயிலின் தூண் மண்டபமும் கருவறையும் அழகான வேலைப்பாடுகளுடன் உள்ளன. புகழ்பெற்ற திருவலஞ்சுழி பலகணி (கருங்கல்லால் ஆன ஜன்னல்) இச்சன்னதியில் உள்ளது. கல்லால் ஆன விளக்குகளைப் போன்ற அமைப்பு இச்சன்னதியின் தனித்துவங்களில் ஒன்றாகும். தூண்களில் நுணுக்கமான சிற்ப அமைப்புகள் காணப்படுகின்றன. கொடுங்கை பார்ப்பதற்கு அழ்காக உள்ளது. விநாயகர் சன்னதியின் வலப்புறம் நால்வர் சன்னதி உள்ளது.

மற்றொரு வெள்ளைவிநாயகர்
----------------------

தஞ்சாவூர் மாவட்டத்தில் காணப்படும் மற்றொரு வெள்ளை பிள்ளையார் கோயில் தஞ்சாவூர் நகரில் உள்ளது.

மேற்கோள்கள்
-----------

1. ↑   குடவாயில் பாலசுப்ரமணியன், தஞ்சாவூர், அஞ்சனா பதிப்பகம், 6, நிர்மலா நகர், தஞ்சாவூர் 613 007, 1997

மேலும் பார்க்க
--------------

* வேடிக்கை பெயரில் விநாயகர்கள், மாலைமலர் பரணிடப்பட்டது 2016-03-04 at the வந்தவழி இயந்திரம்

படத்தொகுப்பு
------------

* 
* 
* 
* 
* 
* 
*
**ஓட் ஆண் ஏ கிரிஷியன் அர்ன்** *(Ode on a Grecian urn)* என்பது 1819 ஆம் ஆண்டு மே மாதத்தில் வெளியானஜான் கீட்ஸ் எழுதிய பத்து வரிகளிலான கவிதையாகும். இந்தக் கவிதை "ஓட் ஆன் இன்டாலன்ஸ்" என்றும் தொகுப்பில் வெளிவந்தது. ஆங்கிலேயக் கலைஞரும் எழுத்தாளருமான பெஞ்சமின் ஏடன் எழுதிய இரண்டு கட்டுரைகளை வாசித்த பிறகு ஜான் கீட்ஸ் கவிதை எழுத தூண்டப்பட்டார். சமகாலத் திறனாய்வாளர்களால் "ஓட் ஆண் ஏ கிரிஷியன் அர்ன்" நன்கு அறியப்படவில்லை. இது 19 ஆம் நூற்றாண்டின் மத்திய காலத்திலேயே பாராட்டப்படத் தொடங்கியது. அது தற்போது ஆங்கில மொழியில் மிகப்பெரிய விந்தையாக கருதப்படுகிறது.

சான்றுகள்
---------

* Bush, Douglas. Mythology and the Romantic Tradition in English Poetry. Cambridge: Harvard University Press, 1937. OCLC 55449294
* Carr, J. W. Comyns. "The Artistic Spirit in Modern Poetry". New Quarterly Magazine, Vol. 5 (1876), pp. 146–165. OCLC 2264902

வெளி இணைப்புகள்
---------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**ஓட் ஆண் ஏ கிரிஷியன் அர்ன்** |

* 

* பொதுவகத்தில் Sosibios vase தொடர்பாக ஊடகக் கோப்புகள் உள்ளன.
* *Ode on a Grecian Urn* – Annotated text and analysis aligned to Common Core Standards
**இராம்கர் தால் ஏரி** *(Ramgarh Tal)* இந்தியாவில் உத்தரப் பிரதேச மாநிலத்தில் கோரக்பூரில் அமைந்துள்ளது 1971 இல் கண்டறியப்பட்டது. அப்போது அதன் பரப்பளவு 723 எக்ட்டேர்(1790 ஏக்கர்) ஆகும். அதன் சுற்றளவு 18 கிமீ ஆகும். இப்போது அதன் பரப்பளவு 678 எக்டேர்(1689 ஏக்கர்) ஆகும்.

வரலாறு
------

இந்த ஏரி நிலக்கிழார் இராய் கமலாபதி இராய் பொறுப்பில் இருந்துள்ளது. நிலக்கீழார் முறை ஒழிக்கப்பட்டது இந்திய அரசி இந்த ஏரியை கைபாற்றியுல்ளது. என்றாலும் இன்றும் இதன் சில பகுதிகள் அந்நிலக்கிழார் குடும்பத்திடமே உள்ளது.

இராம்கர் எனும் ஊர் ஒரு பேரழிவால் சிதைந்தபோது உருவாகிய பெருந்துளையில் நீர் நிரம்பி ஏரியானதாக மக்களால் நம்பப்படுகிறது.

மேம்படுத்தலும் பேணுதலும்
------------------------

வீர் பகதூர் சிங் 1985 இல் முதலமைச்சரானபோது இராம்கர் தாலை ஒரு சுற்றுலா மையமாக்கும் திட்டத்தை உருவாக்கினார்ரானால், அவர் இறந்தபோது 1989 இல் இது கைவிடப்பட்டது.

யோகி ஆதித்யனாத் 2017 இல் முதலமைச்சரானதும் பன்னாட்டுத் தர சுற்றுலா மையமாக்க திட்டமிட்டார்.உ.பி. அரசும் ஏரியை சதுப்புநில மேலாண்மை விதிகளுக்குக் கீழ் கொண்டுவரத் திட்டமிட்டு வருகிறது.

இந்த ஏரியை இப்போது தேசியப் பசுமை ஆணையம் பதுகாப்புக்கும் பேணுதலுக்கும் பொறுப்பேர்றுள்ளதுளிவ்வமைப்பு ஏரியைச் சுற்றி 500 மீ ஆரத்துக்குள் கட்டுமான வேலைகல் நிறுத்தப்பட்டுள்ளன.

இராம்கர் தால் ஏரியின் நீரின் தரம் அங்கிருக்கும் குடியிருக்களில் வாழ்பவர் குப்பை கொட்டும் இடமாகப் பயன்படுத்துவதால் குறைந்துவருகிறது.

"பூர்வாஞ்சல் கடலாக்கம்": இப்போது ஏரியில் தோணிவிட இப்பெயர் சூட்டப்பட்டு கடல் வாரியத்தின் வழி நீர்ப்போக்குவரத்துக்கு ஏற்பாடு செய்யப்பட்டு மக்களிடம் கவர்ச்சியூட்டப்பட்டு வருகிறது.

புதிய பெயர் சுற்றுலா வருபவர்களைக் கவர்ந்துள்ளது.

மேற்கோள்கள்
-----------

1. ↑  "Lake Ramgarh Tal" (PDF). *Ministry of Environment, Forest and Climate Change*. 2018-03-15 அன்று பார்க்கப்பட்டது.
2. ↑   வார்ப்புரு:Bare URL inline
3. ↑  Lalch, Neha (October 9, 2020). "UP CM unveils new Gorakhpur plan with 177 development projects". *The Times of India* (ஆங்கிலம்). 2020-10-23 அன்று பார்க்கப்பட்டது.
4. ↑  "UP CM Yogi Adityanath releases documentary on eco-tourism on World Tourism Day". *DNA India* (ஆங்கிலம்). 2020-09-27. 2020-10-23 அன்று பார்க்கப்பட்டது.
5. ↑  "UP plans to notify Gorakhpur lake under wetland management rules". *www.outlookindia.com/*. 2020-10-23 அன்று பார்க்கப்பட்டது.
6. ↑   வார்ப்புரு:Bare URL inline
7. ↑  "ऐसे अस्तित्‍व में आया गोरखपुर का रामगढ़ ताल, जानें-क्‍या है इसका इतिहास Gorakhpur News".

வெளி இணைப்புகள்
---------------

* Ramgarh Tal
**ஓட்ட வீழ்த்தல்** (*run out*) என்பது துடுப்பாட்ட ஆட்டமிழப்பு முறைகளில் ஒன்றாகும். இது துடுப்பாட்ட விதி 38இல் வரையறுக்கப்பட்டுள்ளது.

விதிமுறை
--------

வீசுகளத்தில் ஒரு மட்டையாளர் தனது மட்டையை வரைகோட்டில் வைக்கும் முன்பு அதற்கு அருகிலுள்ள இழப்பை களத்தடுப்பு வீரர்களில் ஒருவர் தாக்குவது ஓட்ட வீழ்த்தல் என்று அழைக்கப்படுகிறது. ஒருவேளை வீசப்பட்ட பந்து பிழை வீச்சாக இருந்தாலும் இந்த ஆட்டமிழப்பு பொருந்தும். 

ஒருவேளை மட்டையாடுபவர் அடித்த பந்து எந்தவொரு களத்தடுப்பு வீரரின் உடலிலும் படாமல் சென்று காத்திருப்பவருக்கு அருகில் உள்ள இழப்பைத் தாக்கினால் அது ஆட்டமிழப்பாகக் கருதப்படாது.

மன்கட்
------

ஒரு பந்துவீச்சாளர் பந்தை வீசும் முன்பு காத்திருக்கும் மட்டையாளர் தனது எல்லைக்கோட்டை விட்டு நகர்ந்தால், அதன் அருகிலுள்ள இழப்பைத் தாக்குவதன் மூலம் அவரை பந்துவீச்சாளர் ஆட்டமிழக்கச் செய்யலாம். இது *மன்கட்* என்று அழைக்கப்படுகிறது. 1947ஆம் ஆண்டு நடைபெற்ற ஒரு தேர்வுப் போட்டியில் இந்திய வீரர் வினோ மன்கட், ஆத்திரேலிய வீரர் பில் பிரவுணை முதன்முறையாக இந்த முறையில் ஆட்டமிழக்கச் செய்தார். எனவே இது அவரது பெயரால் அழைக்கப்படுகிறது.

மேற்கோள்கள்
-----------

1. ↑  "{% DocumentName %} Law | MCC". *www.lords.org*. 2019-12-07 அன்று பார்க்கப்பட்டது.

| * பா
* உ
* தொ
துடுப்பாட்ட ஆட்டமிழப்பு முறைகள் |
| --- |
| 
* இலக்கு வீச்சு
* பிடிபடுதல்
* இருமுறை அடித்தல்
* இலக்கு அடி
* முன்னங்கால் இடைமறிப்பு
* கள இடையூறு
* ஓட்ட வீழ்த்தல்
* இலக்கு வீழ்த்தல்
* நேர முடிவு
* ஓய்வு

 |
உதைப்பு வேர்
============

Buttress roots of an especially large *Ceiba* tree near shore of Amazon River, close to Iquitos, Peru
Buttress roots of a Bay fig tree at South Coast Botanical Garden in Palos Verdes, California
Buttress roots of a very large cotton-silk kapok in Lal Bagh gardens in Bangalore (Bengaluru), India
உதைப்பு வேர் (Buttress roots)என்பது ஆழமற்ற வேர்களைக் கொண்ட மரங்களின் தரைமேல் காணப்படும் வேர்கள் ஆகும்.உணவு ஊட்டம் குறைவாக உள்ள மழைக்காடுகளில் தரையின் மெற்பகுதியை ஒட்டி உதைப்பு வேர்கள் காணப்படும்.இவை மரம் சாய்ந்து விழுந்துவிடாமல் பாதுகாக்கும் பணியையும் உணவைசேகரிக்கும் பணியையும் செய்கின்றன்.மரத்தில் கிளைகள் அதிகமாக வளர்ச்சியடைந்திருக்கும் பகுதிக்கு எதிர்புறமாக இருக்கும் உதைப்புவேர்கள் பெரிய அளவில் அமைந்து சமநிலையைய் ஏற்படுத்துகின்றன. அருகிலுள்ள மரங்களின் வேர்களுடன் உதைப்புவேர்கள் பின்னிப் பிணைந்து வலை போன்ற அமைப்பை ஏற்படுத்துகின்றன.இதனால் அருகிலுள்ள மங்களையும் இவ்வேர்கள் பாதுகாக்கின்றன் இவை மண்ணுக்கு மேல் 80 அடி தூரமும் மண்ணுக்கு கீழ்30 அடி தூரம் வரையிலும் பரவக்கூடியது.மண்ணின் மேற்பரப்பில் அதிக்படியான உணவூட்டம் கிடைப்பதால் உழைப்பு வேர்கள் மண்ணில் மேற்புறமாகவே பரவிக் காணப்படுகின்றன. 

```
"வரலாற்று முக்கிய்ததுவம் வாய்ந்த உழைப்பு வேர் மரங்கள்"
 * இலவம் பஞ்சு
 * அத்தி
==சான்றுகள்==
```

1. ↑   Young, T. P. and V. Perkocha. "Treefalls, crown asymmetry, and buttresses". Journal of Ecology 82:319-324.
2. ↑  Crook, M. J.; Ennos, A. R.; Banks, J. R. (1997). "The function of buttress roots: a comparative study of the anchorage systems of buttressed (Aglaia and Nephelium ramboutan species) and non-buttressed (Mallotus wrayi) tropical trees". Journal of Experimental Botany. 48 (9): 1703‑1716. doi:10.1093/jxb/48.9.1703.

விக்கிமீடியா பொதுவகத்தில்,  
 ***Buttress root***   
என்பதின் ஊடகங்கள் உள்ளன. 


  

வார்ப்புரு:Tree-stub
**உதுமாலெவ்வை ஆதம்பாவா** (பிறப்பு: ஜூன் 15 1939) இலக்கியத்தின் பல்வேறு துறைகளிலும் தன் பங்களிப்பினை வழங்கிவரும் மூத்த இலங்கை எழுத்தாளர்களுள் ஒருவராக திகழ்கின்றார்.

வரலாற்றுச் சுருக்கம்
--------------------

கிழக்கு மாகாணம், கல்முனையில் சாய்ந்தமருது கிராமசேவகர் பிரிவைச் சேர்ந்த உதுமாலெவ்வை, சல்ஹா உம்மா தம்பதியினரின் புதல்வரான இவர் சாய்ந்தமருது அல்-ஹிலால் வித்தியாலயம், கல்முனை சாகிராக் கல்லூரி ஆகியவற்றின் பழைய மாணவராவார். பயிற்றப்பட்ட முதலாந்தர ஆசிரியரான இவர் 38 ஆண்டு காலமாக தமிழ்மொழி ஆசானாகப் பணி புரிந்துவிட்டு தற்போது ஓய்வுபெற்றுள்ளார். இவரின் மனைவி ஜென்னதுல் நயீமா, பிள்ளைகள்: முஹம்மது நயீம், முஹம்மது அஸீம், முஹம்மது அஸாம், ரயிஸாஹஸ்மத், சிபானா சிறீன், சில்மியத்துல் சிறீன்.

இலக்கியப் பங்களிப்பு
--------------------

இலங்கை இலக்கிய வரலாற்றில் பல தரமான எழுத்தாளர்களை உருவாக்கிய பெருமை மணிக்குரலுக்குண்டு. ஆதம்பாவாவின் முதல் ஆக்கத்துக்குக் 'களம்' கொடுத்ததும் 'மணிக்குரலே'. 1961ம் ஆண்டு 'மலையருவி' எனும் தலைப்பிலான கவிதை மூலம் இலக்கிய உலகில் இவர் பாதம் பதித்தார். அன்றிலிருந்து இன்று வரை காத்திரமான 45 சிறுகதைகளையும், 48 உருவகக் கதைகளையும், 55 கவிதைகளையும், நூற்றுக்கு மேற்பட்ட பல்வேறுதுறை சார்ந்த கட்டுரைகளையும் எழுதியுள்ளார். இவரின் படைப்புகள் மணிக்குரல், தினகரன், வீரகேசரி, சிந்தாமணி, சுதந்திரன், மாலைமதி, ஸாஹிரா போன்ற பத்திரிகைகளிலும் சஞ்சிகைகளிலும் பிரசுரமாகியுள்ளன.

எழுதிய நூல்கள்
--------------

யூ.எல்.ஆதம்பாவா இதுவரை மூன்று நூல்களை எழுதி வெளியிட்டுள்ளார். 

* 'நாங்கள் மனித இனம்' - உருவகக் கதைத்தொகுதி (1991 நவம்பர்)
* 'காணிக்கை - சிறுகதைத்தொகுதி' (1997 ஜனவரி)
* 'பகலில் ஒரு சூரியனின் அஸ்தமனம்' - இரங்கல் கவிதைத் தொகுதி (2003)

பொறுப்பாசிரியர்
---------------

கல்முனை ஸாஹிராக் கல்லூரியில் தமிழ்மொழி ஆசானாக இவர் பணிபுரிந்த காலத்தில் சுமார் 10 ஆண்டுகள் 'ஸாஹிரா' பத்திரிகையின் பொறுப்பாசிரியராக இருந்து பணியாற்றியுள்ளார்.

விருது
------

1999இல் இலங்கை அரசு 'கலாபூஷணம்' விருது வழங்கி இவரை கௌரவித்தது

வெளி இணைப்புகள்
---------------

* முஸ்லிம் எழுத்தாளர்கள், ஊடகவியலாளர்கள், கலைஞர்களின் விபரத்திரட்டு : மூன்றாம் பாகம் - புன்னியாமீன்
[*தொடர்பிழந்த இணைப்பு*]
நிகழ்காலத் **தென்கொரியப் பண்பாடு**  (culture of South Korea) *என்பது மரபான கொரிய நாடோடி இனக்குழுக்களில் நிலவிய மரபுவழிக் கொரியப் பண்பாட்டில் இருந்து உருவாகி வளர்ந்ததாகும். பல்லாயிரம் ஆண்டுகளாக சீனத் தாக்கம் பெற்றிருந்த தென்கொரியா 1948 கொரியப் பிரிவினைக்குப் பிறகு வட கொரியாவில் இருந்து பிளவுபட்டு தனது தனித்த பண்பாட்டுத் தடவழியைப் பின்பற்றலானது. தென்கொரியாவின், குறிப்பாக, சீயோலின் தொழில்மயமாக்கமும் நகரமயமாக்கமும், கொரியர்களின் வாழ்வில் பெருத்த மாற்றத்தை ஏற்படுத்தின. மாறிவரும் தென்கொரியாவின் பொருள் வளமும் வாழ்க்கை முறைமையும் பெரிய நகரங்களில் மக்கள்தொகைப் பெருக்கத்தையும் ஊரகங்களில் மக்கள்தொகை வீழ்ச்சியையும் ஏற்படுத்தின. கூட்டுக் குடும்ப வாழ்முறை தகர்ந்து தனிக்கருக் குடும்ப வாழ்முறை உருவாகியது .*

இலக்கியம்
---------

இருபதாம் நூற்றாண்டுக்கு முன்பு கொரிய இலக்கியம் சீனச் செவ்வியல் இலக்கியத் தாக்கமுற்றதாக இருந்தது. சீன எழுத்து வடிவமும் ஆயிரம் ஆண்டுகளாக பரவலாகக் கொரியர்களால் பயன்படுத்தப் பட்டது. புத்தியல் இலக்கியம் ஆங்குல் மொழி வளர்ச்சியோடு பின்னிப்பிணைந்த தாகும். இம்மொழி மேல்தட்டு மக்களிடம் இருந்து கல்வி எளிய மக்களிடமும் பெண்களிடமும் பரவிட வழிவகுத்தது. ஆங்குல் 19 ஆம் நூற்றாண்டின் இரண்டாம் அரைப்பகுதியில் கொரிய இலக்கியத்தில் ஓங்கலான நிலை அடைந்த்து. இதனால் கொரிய இலக்கியம் வேகமாக வளரலானது. *சின்சோசியோல்* என்பன ஆங்குல் மொழியில் எழுதப்பட்ட புதினங்கள் ஆகும்.

மேற்கோள்கள்
-----------

வெளி இணைப்புகள்
---------------

* OhmyNews
* The Korean Movie Database
நவகுஞ்சாரத்தை வணங்கிய நிலையில் அர்சுணன். பின்னால் புரி ஜகந்நாதரின் உருவம்.
**நவகுஞ்சரம்** (Navagunjara) என்பது இந்தியாவின் வீரகாவியமான மகாபாரதம் கதையில் இடம்பெற்ற ஒன்பது வெவ்வேறு விலங்குகளின் உடலுறுப்புகள் கொண்ட கற்பனை உயிரினம் ஆகும். இந்தியாவின் ஒரிசா மாநிலத்தின் பாரம்பரிய ஒவிய பாணியான படா-சித்ரா ஓவியத்தில் சிறப்பாக இடம்பிடித்துள்ளது இந்த உருவம். இந்த உருவம் கண்ணனின் ஒரு மாய வடிவமாகக் கருதப்படுகிறது. இந்த உருவத்தில் அருச்சுனன் முன்னால் கண்ணன் வந்ததாக ஒரிய மொழி மகாபாரதத்தில் வருகிறது.
சரளா தாசா என்பவர் ஒரிய மொழியில் எழுதிய மகாபாரதம் இந்த உருவத்தை விவரிக்கிகிறது. வேறு எந்த மொழி மகாபாரதத்திலும் இந்தக் கதை இல்லை. அர்சுணன் ஒரு சமயம் மலை மீது தவம் செய்து போது கண்ணன் அவன் முன் நவகுஞ்சர வடிவில் வருகிறான் இதன் உருவம் எவ்வாறு இருக்கும் என்றால் சேவல் தலையும், யானை, புலி, மான் அல்லது குதிரை ஆகியவற்றின் கால்களுடன் நின்ற நிலையில் நான்காவது காலுக்கு பதில் தாமரை அல்லது ஒரு சக்கரம் ஏந்திய ஒரு மனித கையாகும். இந்த மிருகத்தின் கழுத்து மயில் கழுத்தாகவும்,, காளையின் திமிலொடு, சிங்கத்தின் இடுப்பும் கொண்டும், வால் நாகப்பாம்பாகவும் இருந்தது இந்த விசித்திர விலங்கைக் கண்ட அர்சுணன் அதை குறிவைத்து தனது வில்லை எழுப்புகிறான், பிறகு வந்திருப்பது கண்ணனே என உணர்ந்த அர்சுணன் வில்லைக் கீழேபோட்டு வணங்குகிறான்.

இந்தக் காட்சி புரி ஜகன்னாதர் கோயிலின் வடக்கு பகுதியில் சிற்பமாக உள்ளது.

மேற்கோள்கள்
-----------

1. ↑  
Cesarone, Bernard (2001). "Pata-Chitras of Orissa: An Illustration of Some Common Themes". *journal*. /www.asianart.com. 2008-10-12 அன்று பார்க்கப்பட்டது.
2. ↑  
Pattanaik, Devdutt (2003). *Indian Mythology: Tales, Symbols, and Rituals from the Heart of the Subcontinent*. Inner Traditions / Bear & Company. பக். 19, 21. பன்னாட்டுத் தரப்புத்தக எண்:9780892818709. .
3. ↑  Starza, O. M. (1993). *The Jagannatha Temple at Puri: Its Architecture, Art, and Cult*. BRILL. பக். 45. பன்னாட்டுத் தரப்புத்தக எண்:9789004096738. .
**ராவ் பகதூர் சாமிநாத விசய தேவர்** என்பவர், தஞ்சாவூர் மாவட்டத்தில் உள்ள பாப்பா நாடு குறுநில மன்னர் ஆவார்.

பாண்டித்துரைத் தேவர் அவர்கள் 1901 ஆம் ஆண்டு மதுரையில் நான்காம் தமிழ்ச் சங்கம் அமைத்தார். அதனை தொடர்ந்து, இவரும் 1902 ஆம் ஆண்டு தஞ்சையில் தமிழ் சங்கத்தை தோற்றுவித்தார். இத்தமிழ் சங்கத்தின் மூலம் *தமிழகம்* என்ற நூலும் வெளிவந்தது. இந்த சங்கம் ஏழு ஆண்டுகள் வரை இயங்கியது, பிறகு மறைந்து போயிற்று. 'தமிழகம்' என்ற நூலும் வெளிவராமல் நின்று போனது.

அதன் பிறகு, தஞ்சாவூர் கருந்தட்டைக்குடியில் நிறுவப்பட்ட கரந்தைத் தமிழ்ச் சங்கத்திற்குத் தேவையான நிதியுதவியுடன் மேலும் அதன் வளர்ச்சியிலும் முக்கிய பங்கு வகித்தார்.

ஆபிரகாம் பண்டிதர் முதன் முதலாக அகில இந்திய இசை மாநாட்டைத் தஞ்சாவூரில் நடத்தினார். அதற்கான முழு பங்களிப்பையும் இவர் வழங்கினார்.

இவருடைய மகன் ராஜப்பா விசய தேவர் ஆவார்.

மேற்கோள்கள்
-----------

1. 1 2   *நெஞ்சை அள்ளும் தஞ்சை*. 1994. பக். [62]. .
2. ↑   *Umamaheshwaram*. 2016. .
3. ↑   *கரந்தைத் தமிழ்ச்சங்கம்*. 1917. பக். [3]. .
4. ↑   *Karunamirtha Sagaram On Srutis*. 1917. பக். [238]. .
**அபிசரவணன்** (**Abi Saravanan**) என்பவர் ஒரு இந்தியத் திரைப்பட நடிகராவார். இவர் தமிழ்த்திரைப்படங்களில் நடித்து வருகிறார். இவர் டூரிங் டாக்கீஸ் (2015) மற்றும் *சாகசம்* (2016) உள்ளிட்டப் படங்களில் நடித்துள்ளார்.

தொழில்
------

இவர் பொறியியல் பட்டப்படிப்பை முடித்தபின்,  நடிகர் ஆக விரும்பி, திரைத் துறையில் நுழைய வாய்ப்புகளைத் தேடினார். துவக்கத்தில் அட்டகத்தி (2012) மற்றும் குட்டிப் புலி (2013) ஆகியவற்றில் சிறிய துணைப் பாத்திரங்களில் நடித்தார். பின்னர் இவர் எஸ். எஸ். குமரனின் தமிழ்-மலையாள இருமொழித் திரைப்படமான கேரளா நட்டிளம் பெண்களுடனே (2014) திரைப்படத்தில் முன்னணிப் பாத்திரத்திரத்தை ஏற்று நடித்தார். இவரது இரண்டாவது படம் டூரிங் டாக்கீஸ் (2015), இப்படத்தில் எஸ். ஏ. சந்திரசேகரின் இளவயது பாத்திரத்தில் நடித்தார். இவர் பின்னர் பிரசாந்த் கதாநாயகனாக நடித்த *சாகசம்* (2016) படத்தில் துணைப் பாத்திரத்தில் நடித்தார்.

2015 இல் இவர் பல குறைந்த செலவில் எடுக்கப்பட்ட படங்களான அறிமுக இயக்குநரான ஜெய்யின் இயக்கத்தில்  *பிளஸ் ஆர் மைனஸ்* , சரவண பாண்டியனின் *இறையன்*, *அந்த ஒரு நாள்,*  *நாடகம்* போன்ற படங்களில் நடித்தார்.

போராட்டங்களில்
--------------

மதுரை பாலமேட்டில் ஜல்லிக்கட்டுக்க ஆதரவாக போராட்டம் நடத்தி கைது செய்யப்பட்டார். தில்லியில் தமிழக விவசாயிகள் போராட்டத்தில் அவர்களோடு கடைசிவரை இருந்து போராடினார்.

திரைப்படங்கள்
-------------

| ஆண்டு | படம் | பாத்திரம் | குறிப்பு |
| --- | --- | --- | --- |
| 2012 | *அட்டகத்தி* |
| 2013 | *குட்டிப் புலி* |
| 2014 | *கேரள நாட்டிளம் பெண்களுடனே* | உண்ணிகிருஷ்ணன் |
| 2015 | *டூரிங் டாக்கீஸ்* | ஆன்டணி |
| 2016 | *சாகசம்* |
| 2016 | *பட்டதாரி*
 | சிவா |
| 2017 | *பிளஸ் ஆர் மைனஸ்* | தயாரிப்பில் |
| 2017 | *இறையான்* | தயாரிப்பில் |
| 2017 | *அந்த ஒரு நாள்* | தயாரிப்பில் |
| 2017 | *நாடகம்* | தயாரிப்பில் |

மேற்கோள்கள்
-----------

1. ↑
2. ↑
3. ↑
4. ↑
5. ↑  "காப்பகப்படுத்தப்பட்ட நகல்". 2016-03-08 அன்று மூலம் பரணிடப்பட்டது. 2018-04-02 அன்று பார்க்கப்பட்டது.
6. ↑
7. ↑  ஆர்.சி.ஜெயந்தன் (21 மார்ச் 2018). "நடிகரா, போராளியா? - நடிகர் அபிசரவணன் பேட்டி". *செவ்வி*. தி இந்து தமிழ். 2 ஏப்ரல் 2018 அன்று பார்க்கப்பட்டது.
**அறுகை** என்பவன் ஓர் அரசன். அவன் 5-ஆம் பதிற்றுப்பத்துப் பாட்டுடைத் தலைவன் கடல் பிறக்கு ஓட்டிய செங்குட்டுவனுக்குக் 'கேளிர்' என்று குறிப்பிடப்படுகிறான்.  கேண்மை எனபது நட்பைக் குறிக்கும்  நண்பரைக் 'கிளைஞர்' என்று  வள்ளுவர் குறிப்பிடுகின்றார். இந்தச் சொல்லாட்சிகள் 'கேளிர்' என்னும் சொல்லை நண்பர் என்று கொள்ள இடம் தருகின்றன. அந்த அறுகை பிறரது கோட்டையைக் கைப்பற்றும் உழிஞைப்போரில் ஈடுபட்டு மோகூர் மன்னனை வென்றான். மோகூர் மன்னனின் பெயர் 'பழையன்'  அறுகை வெற்றி பெற்றாலும், எப்படியோ பிடிபட்டுப் பழையனால் ஒளித்து வைக்கப்பட்டான். நண்பன் ஒளித்து வைக்கப்பட்டது கண்டு பொறாத செங்குட்டுவன் மோகூரைத் தாக்கி, மோகூர் மன்னனின் காவல்மரம் வேம்பை வெட்டித் தன் நாட்டுக்குக் கொண்டுவந்து முரசு செய்துகொண்டான். வெட்டிய வேப்பந் துண்டத்தை வரிசையாக யானைகளைக் கட்டி யானைஒழுகையால் இழுத்துவந்தான். போரில் இறந்த வீரர்களின் மனைவியர் தாம் களைந்தெறிந்த தலை முடிகளைக் கொண்டு கயிறு திரித்து அக் கயிற்றால் மரத்தைக் கட்டி இழுத்துவந்தான்.

அடிக்குறிப்பு
-------------

1. ↑  பதிற்றுப்பத்து 44
2. ↑  திருக்குறள் 792
3. ↑  திருக்குறள் 796
4. ↑  பதிற்றுப்பத்து 5-ம் பத்தின் பதிகம்
சாமின் குறுக்கீட்டுமானி
**சாமின் குறுக்கீட்டுமானி** (*Jamin interferometer*) என்பது ஒரு குறுக்கீட்டுமானியின் வகையாகும்.1856 ஆம் ஆண்டில் சூல்சு சாமின் (Jules Jamin) என்ற பிரெஞ்சு இயற்பியற்லாளரால் இது உருவாக்கப்பட்டது. மேக்-சென்டர் (Mach-Zehnder) குறுக்கீட்டுமானியைப் போன்றதாகும்.

இவ்வகை குறுக்கீட்டுமானிகள் அதிக தடிமனைக் கொண்ட இரு கண்ணாடிகளைக் கொண்டுள்ளது. ஃபிரெனெல்லின் சமன்பாட்டின் படி கண்ணாடியின் முதற்பரப்பு கற்றைப் பிரிப்பானாக (beam splitter) செயல்படுகிறது.

முதல் கண்ணாடியில் படும் ஒளிக்கதிரானது இரு கற்றைகளாக பிரிக்கப்படுகிறது. இரு கற்றைகளும் ஒன்றுக்கொன்று இணையாக செல்கிறது. அவை இடம்பெயரும் அளவு கண்ணாடியின் தடிமனைப் பொறுத்தது. இரண்டாம் கண்ணாடி இரு கற்றைகளையும் இணைக்கிறது. இறுதியாக கற்றைகள் இணைந்து திரையில் பிம்பத்தை உருவாக்குகிறது. 

கட்ட வேறுபாட்டை (phase shift) உருவாக்கும் பொருட்கள் குறுக்கீட்டுமானியின் ஒரு புறத்தில் அமைக்கப்பட்டிருக்கும். அவை உருவாக்கும் இடப்பெயர்ச்சி குறுக்கீட்டுப் பட்டை வரிகளின் எண்ணிக்கையைக் கொண்டுக் கணக்கிடப்படுகிறது.

வாயுக்களின் ஒளி விலகல் எண், நிறப்பிரிகை ஆகியவற்றைக் காண சாமின் குறுக்கீட்டுமானி பயன்படுகிறது. இதற்காக ஒளிபுகும் அழுத்தக் கலன் அதன் பாதையில் வைக்கப்படுகிறது. அழுத்த வேறுபாட்டால் ஏற்படும் கட்ட வேறுபாட்டையும் கணக்கிட உதவுகிறது.

மேற்கோள்கள்
-----------

* Jamin, Jules Célestin (1856). "Neuer Interferential-Refractor". *Annalen der Physik und Chemie* **174 (98)** (6): 345–349. doi:10.1002/andp.18561740619. Bibcode: 1856AnP...174..345J.
* Jamin, Jules Célestin (1856). "Description d′un nouvel appareil de recherches, fondé sur les interférences". *Comptes rendus hebdomadaires des séances de l'Académie des sciences* **42**: 482. .
* J. Jamin, Annales de chimie et de physique, vol. 52, 1858, p. 63, Mémoires sur les variations de l'indice de réfraction de l'eau à diverses pressions, see figure at page 513.
**மாசச்சூசெட்சு விரிகுடா** (*Massachusetts Bay*) அத்திலாந்திக்குப் பெருங்கடலில் மாசச்சூசெட்ஸ் கடற்கரையை உருவாக்கும் விரிகுடா ஆகும்.

விவரணம்
-------

வடக்கில் ஆன் முனையிலிருந்து தெற்கில் பிளைமவுத் துறைமுகம் வரை விரிந்துள்ள இந்த விரிகுடாவின் நீளம் ஏறத்தாழ 42 மைல்கள் (68 km) ஆகும். இதன் வடக்கு,தெற்கு கடலோரங்கள் ஒன்றையொன்று சாய்ந்துள்ளன; இடையில் ஐந்து மைல்கள் தொலைவிற்கு பாஸ்டன் துறைமுகத்திற்கான திறப்பு உள்ளது. இந்த முக்கோணத்தின் அடித்தளத்திலிருந்து பாஸ்டன் துறைமுகத்திற்கான ஆழம் 21 மைல்கள் (34 km) ஆகும். விரிகுடாவின் மிகமேற்கத்திய முனையாக பாஸ்டன் நகரம் உள்ளது.

மாசச்சூசெட்சு விரிகுடாவின் வடக்குக் கடற்கரை பாறையாக ஒழுங்கற்று உள்ளது. தெற்கத்திய கடற்கரை தாழ்நிலமாக, சதுப்பு மற்றும் மணற்பாங்காக உள்ளது. இந்தக் கடலோரமாக பல முனைகளும் தலைநிலங்களும் உள்ளன; கடலோரத்திலிருந்து தள்ளி, குறிப்பாக பாஸ்டன் துறைமுகத்தின் நுழைவில் பல சிறு தீவுகள் உள்ளன. நோவா ஸ்கோசியா முதல் தெற்கில் காட் முனை விரிகுடா வரையுள்ள மேய்ன் வளைகுடாவின் அங்கமாக மாசாச்சூசெட்சு விரிகுடா உள்ளது. காட் முனை விரிகுடா சிலநேரங்களில் மாசச்சூசெட்சின் அங்கமாக கருதப்படுகின்றது. இந்த புரிதலின்படி "மாசச்சூசெட்சு விரிகுடா" ஆன் முனை முதல் காட் முனை வரை உள்ள செவ்வக பெருங்கடல் பகுதியைக் குறிக்கின்றது.

மேற்சான்றுகள்
-------------

* "Massachusetts Bay". *New International Encyclopedia* (1st). (1905). New York: Dodd, Mead.

வெளி இணைப்புகள்
---------------

* பொதுவகத்தில் Massachusetts Bay தொடர்பாக ஊடகக் கோப்புகள் உள்ளன.
* "Massachusetts Bay". *கோலியரின் புதுக் கலைக்களஞ்சியம்*. (1921).
**மாசச்சூசெட்சு விரிகுடாக் குடியேற்றம்** (*Massachusetts Bay Colony*, 1628-1691) வட அமெரிக்காவின் கிழக்குக் கடலோரமாக 17ஆம் நூற்றாண்டில், மாசச்சூசெட்சு விரிகுடாவை அடுத்த பகுதிகளில் உருவான முதல் ஆங்கிலக் குடியேற்றமாகும். இதற்குப் பின்னால் இதன் தென்பகுதியில் உருவான பல குடியேற்றங்களும் சீரமைக்கப்பட்டு 1629இல் ***மாசச்சூசெட்சு விரிகுடா மாகாணம்*** அறிவிக்கப்பட்டது. தற்போதைய மாசச்சூசெட்ஸ் மாநிலத்தின் நியூ இங்கிலாந்தின் மையப்பகுதியில் இந்த குடியேற்ற நிலங்கள் அமைந்திருந்தன. 15.2 மைல்கள் (24.5 km) தொலைவில் இருந்த இரு இயற்கைத் துறைமுகங்களையும் அடுத்துள்ள பகுதிகளிலும் துவக்க கால குடியேற்றங்கள் அமைந்திருந்தன. இவை தற்கால நகரங்களான சேலம், பாஸ்டனை சுற்றியிருந்தன. 

இந்தக் குடியேற்றம் நிர்வகித்த பகுதி தற்கால மைய நியூ இங்கிலாந்தையும் மாசச்சூசெட்ஸ், மேய்ன், நியூ ஹாம்சயர், றோட் தீவு, கனெடிகட்மாநிலப் பகுதிகளையும் உள்ளடக்கி இருந்தது. மேற்கில் அமைதிப் பெருங்கடல் வரையிலான நிலப்பகுதிகளை நிர்வகிக்காத போதும் இந்தக் குடியேற்றம் அவற்றிற்கு உரிமை கோரியது. இதனை முந்தைய டச்சுக் குடியேற்றமான நியூ நெதர்லாந்து எதிர்த்தது.

மேற்சான்றுகள்
-------------

1. ↑  Google phrase: distance Salem,MA to Boston,MA   
Results: 38 min (22.2 mi) via US-1 S / 37 min (15.2 mi) via MA-107 and MA-1A S / 38 min (26.2 mi) via I-95 S and I-93 S
**ஜார்ஜ் பிலிப்சு பாண்டு (George Phillips Bond)** (மே 20, 1825-பிப்ரவரி 17, 1865) ஓர் அமெரிக்க வானியலாளர் ஆவார். இவர் வில்லியம் கிரேன்ச் பாண்டின் மகனாவார். சில தகவல் வாயில்கள் இவர் 1826 இல் பிறந்ததாக்க் கூறுகின்றன.

இவர் முதலில் இயற்கையிலும் பறவைகளிலும் ஆர்வம் கொண்டிருந்தார். ஆனால் இவரது அண்ணன் வில்லியம் கிரேன்ச் பாண்டு (இளவல்) இறந்ததும் தந்தையைப் பின்பற்றி வானியலில் இட்டுபடவேண்டி நேர்ந்துள்ளது. இவர் தன் தந்தைக்குப் பின்னர் ஆர்வார்டு வான்கானகத்தின் இயக்குநரானார். இப்பதவியில் இவர் 1859 முதல் தன் இறப்பு வரை நீடித்தார். இவரது ஒன்றுவிட்ட உடன்பிறப்பாளர் எட்வார்டு சிங்கிள்டன் ஓல்டன் இலிக் வான்காணக முதல் இயக்குநராக விளங்கினார்.

இவர் வேகா எனும் விண்மீனின் முதல் ஒளிப்படத்தை 1850 இலும் மிசார் எனும் இரட்டை விண்மீனின் ஒளிப்படத்தை 1957 இலும் பிடித்தார்; ஒளிப்படத்தினால் விண்மீன்களின் தோற்றப்பொலிவை அளக்கலாம் எனப் பரிந்துரைத்தார்; பல வால்வெள்ளிகளைக் கண்டுபிடித்தார். அவற்றின் வட்டணைகளையும் கணக்கிட்டார். இவர் காரிக்கோளையும் ஓரியன் விண்மீன் வெடிப்பையும் ஆய்வு செய்தார். இவரும் இவரது தந்தையாரும் இணைந்து காரிக்கோள் நிலாவாகிய கைப்பெரானைக் கண்டுபிடித்தனர். கைப்பெரான் நிலாவை வில்லியம் இலாசலும் தனியாகக் கண்டுபிடித்துள்ளார். வானியல் பங்களிப்புகளைத் தவிர, இவர் நியூஆம்சயரின் வெண்மலைகளின் அளக்கைப்பணியிலும் ஈடுபட்டுள்ளார்.

இவர் என்புருக்கி நோயால் இறந்தார்.

வெளி இணைப்புகள்
---------------

* (note incorrect dates of birth and death)
* MNRAS **9** (1848) 1: Discovery of a new satellite of Saturn
* Presentation of RAS gold medal
* Brief obituary notice
* The Bonds: Pioneers of American Astronomy பரணிடப்பட்டது 2006-12-06 at the வந்தவழி இயந்திரம்